**כריסטופר קטסבי הרינגטון** (באנגלית: **Christopher Catesby Harington**; נולד ב-26 בדצמבר 1986) הוא שחקן קולנוע,טלוויזיה ותיאטרון אנגלי, המוכר בזכות תפקידו בתור ג'ון סנואו בסדרת הדרמה הפופולרית "משחקי הכס" (2011–2019) אשר הביא אותו להכרה עולמית וקיבל מועמדויות לפרס גלובוס הזהב ולשני פרסי אמי.

ביוגרפיה
--------

כריסטופר קטסבי הרינגטון נולד ב-26 בדצמבר 1986 בעיירה אקטון (אנ'), מערב לונדון, אנגליה. אמו קראה לו על שם כריסטופר מרלו, ומאוחר יותר קיצר את שמו לקיט. הוריו הם איש העסקים סר דיוויד הרינגטון, והמחזאית לשעבר דבורה ג'יין. הרינגטון טוען לקשר משפחתי עם מנהיג מזימת אבק השרפה, רוברט קטסבי (אנ'), מצד אמו, בעוד שמצד אביו הוא קשור לג'יימס הראשון, מלך אנגליה, היעד לניסיון ההתנקשות, וללורד ג'ון הרינגטון מאקסטון (אנ'), שהיה בבית הפרלמנט שקטסבי ושותפיו ניסו לפוצץ.

הרינגטון התחנך בבית הספר היסודי סאות'פילד משנת 1992 עד 1998. כשהיה בן אחת עשרה עברה המשפחה לוורסטרשייר, והוא למד בבית הספר התיכון צ'אנטרי (אנ') במארטלי (אנ') עד 2003. הוא החל להתעניין במשחק לאחר שצפה בהפקה מקומית של "מחכים לגודו" כשהיה בן ארבע עשרה, ולאחר מכן הופיע במספר הפקות בית ספר. הוא למד באקדמיית ווסטר (אנ'), שם למד דרמה ותיאטרון (2003–05). כשהיה בן שבע עשרה, הוא קיבל השראה ללמוד בבית ספר לדרמה לאחר שראה הופעה של בן וישו בתור המלט ב-2004.

הרינגטון חזר ללונדון ב-2005 בגיל שמונה עשרה לאחר שסיים את לימודיו, ובהמשך אותה שנה, נרשם לבית הספר המרכזי לנאומים ודרמה (אנ'), שם סיים את לימודיו ב-2008.

קריירה
------

התפרסם בשנת 2011 בזכות תפקידו בעונה הראשונה של סדרת הפנטזיה "משחקי הכס" כשגילם את ג'ון סנואו, בנו הממזר של הלורד אדארד סטארק (שון בין) הנחוש להצטרף אל "משמר הלילה". בעונות ההמשך
הפך הרינגטון לדמות מהותית בסדרה ולבסוף, בתום העונה השמינית האחרונה והסופית של  משחקי הכס נחשב לכוכב הסדרה כולה.

במאי 2019, פורסם בתקשורת בהרחבה על כך שעם סיום הסדרה התקשה הרינגטון להתמודד עם מסעו לכל אורך דרכה ברכבת הרים רגשית ואישפז עצמו לגמילה כתוצאה מלחץ נפשי ומצריכה יתרה של אלכוהול.

הרינגטון כיכב בסרט הדרמה ההיסטורית "פומפיי" (2014), ובסרטים הבריטיים "עדות נעורים" (2014) ו"Spooks: The Greater Good" ‏(2015). כן הופיע בתפקידי משנה בסרטים "הבן השביעי" (2015) ו"סיילנט היל: מהפכה" (2012).

בשנת 2018 שיחק בתפקיד הראשי בסרטו של הבמאי קסבייה דולן "חייו ומותו של ג'ון פ. דונובן" לצד נטלי פורטמן וסוזן סרנדון.

בשנת 2021 הרינגטון גילם את האביר השחור / דיין ויטמן בסרט גיבורי העל "נצחיים" המבוסס על גזע בדיוני באותו השם המתקיים במארוול קומיקס.

חיים אישיים
-----------

ב-2011 החל לצאת עם השחקנית הסקוטית רוז לזלי אותה פגש על הסט של סדרת הטלוויזיה "משחקי הכס". ב-27 בספטמבר 2017 השניים התארסו וב-23 ביוני 2018 הם נישאו בכנסייה באברדינשייר (אנ') בסקוטלנד. לזוג בן אחד שנולד בינואר 2021. ב-3 ביולי 2023 נולדה להם בת.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2012 | סיילנט היל: התגלות | וינסנט סמית' |  |
| 2014 | פומפיי | מילו |  |
| הדרקון הראשון שלי 2 | ארט | דיבוב |
| עדות נעורים | רולנד לייטון (אנ') |  |
| הבן השביעי | בילי בראדלי |  |
| 2015 | *Spooks: The Greater Good* | וויל האלווי |  |
| 2016 | ברימסטון | סמואל |  |
| 2018 | מותו וחייו של ג'ון פ' דונובן | ג'ון פ' דונובן |  |
| 2019 | הדרקון הראשון שלי: העולם הנסתר | ארט | דיבוב |
| 2021 | נצחיים | האביר השחור / דיין ויטמן |  |
| 2022 | *Baby Ruby* | ספנסר |  |
| 2023 | *Blood for Dust* | ריקי |  |
| TBA | *Eternal Return* | וירג'יל |  |
| *What Remains of Us* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2011–2019 | משחקי הכס | ג'ון סנואו | תפקיד ראשי (8 עונות); 62 פרקים
מועמד פרס אמי לבידור בפריים-טיים לשחקן משנה בסדרת דרמה (2016, 2019)מועמד פרס גלובוס הזהב לשחקן המשנה הטוב ביותר בסדרת טלוויזיה (2019) |
| 2015 | שבעה ימים בגיהנום | ג'יימס פול | סרט טלוויזיה של HBO |
| 2017 | להרוג את המלך | רוברט קטסבי (אנ') | מיני-סדרה
גם יוצר ומפיק בפועל |
| 2018 | *Zog* | סר גאדאבוט | דיבוב; ספיישל טלוויזיוני של BBC One |
| 2020 | Criminal: UK | אלכס | פרק: "Alex" |
| 2021 | אהבה מודרנית | מייקל | פרק: "Strangers on a (Dublin) Train" |
| 2023 | אקסטרפולציות (אנ') | ניקולס בילטון | 4 פרקים |
| *Lot No. 249* |  | סרט טלוויזיה של BBC Two |
| התעשייה | הנרי מאק | תפקיד מרכזי בעונה השלישית |

קישורים חיצוניים
----------------

ויקישיתוף מדיה וקבצים בנושא **קיט הרינגטון** בוויקישיתוף

* קיט הרינגטון, במסד הנתונים הקולנועיים IMDb (באנגלית)
* קיט הרינגטון, באתר "אידיבי", מאגר הידע העברי לקולנוע ישראלי ועולמי
* קיט הרינגטון, באתר AllMovie (באנגלית)
* קיט הרינגטון, באתר Rotten Tomatoes (באנגלית)
* קיט הרינגטון, באתר Metacritic (באנגלית)
* קיט הרינגטון, במסד הנתונים הקולנועיים KinoPoisk (ברוסית)
* ריאיון עם קיט הרינגטון(הקישור אינו פעיל)
* שירית גל, "אולי בעצם אין בי כלום מעבר לתספורת וזקן", באתר ynet, 8 במאי 2015
* לואיס ווייז (סאנדיי טיימס), גבר מת מהלך, באתר ישראל היום, 22 באפריל 2016
* The Interview People, איש השלג, באתר ישראל היום, 29 ביוני 2017
* אתר למנויים בלבד נעם ברקן, איריס ליפשיץ קליגר ויואב בירנברג, משחקי השפיות, באתר "ידיעות אחרונות", 1 ביוני 2019

הערות שוליים
------------

1. ↑  Ryan Smith, "It's a boy! Game Of Thrones co-stars Rose Leslie and Kit Harington become first-time parents as they announce the arrival of their bundle of joy", Daily Mail, February 16 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007335764605171
* BIBSYS: 1512647514839
* BNE: XX5450573
* BnF: cb16683830j (data)
* GND: 1022824678
* ISNI: 0000 0003 6797 1285
* LCCN: no2012042345
* NKC: xx0191135
* NLK: KAC2020L8293
* NLP: a0000003719795
* NTA: 380228254
* SUDOC: 177452366
* VIAF: 233519535
* WorldCat: lccn-no2012042345

 |